seungwon929/Th-miracl huggingface dataset:
สุริยุปราคา 25 มิถุนายน พ.ศ. 2693

สุริยุปราคาเต็มดวงจะเกิดขึ้นในวันที่ 25 มิถุนายน พ.ศ. 2693 สุริยุปราคาครั้งนี้เป็นสุริยุปราคาที่มีระยะเวลาคราสเต็มดวงยาวนานมากที่สุดนับตั้งแต่ศตวรรษที่ 11 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร

สุริยุปราคาครั้งนี้เป็นสุริยุปราคาที่มีระยะเวลาคราสเต็มดวงยาวนานถึง 7 นาทีเป็นครั้งแรก นับแต่สุริยุปราคาเต็มดวงเมื่อวันที่ 30 มิถุนายน พ.ศ. 2516 โดยแนวคราสเต็มดวงจะเริ่มต้นในหมู่เกาะเลสเซอร์ซุนดาของประเทศอินโดนีเซีย จากนั้นทอดยาวต่อไปในมหาสมุทรแปซิฟิกเหนือ และไปจบลงในมหาสมุทรแปซิฟิกตะวันออก
สุริยุปราคา 5 กรกฎาคม พ.ศ. 2711

สุริยุปราคาเต็มดวงจะเกิดขึ้นในวันที่ 5 กรกฎาคม พ.ศ. 2711 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร

สุริยุปราคาครั้งนี้มีระยะเวลาคราสเต็มดวงยาวนานที่สุดถึง 7 นาที 26 วินาที ทำให้มันกลายเป็นสุริยุปราคาที่มีระยะเวลาคราสยาวนานที่สุดนับตั้งแต่ศตวรรษที่ 11 ที่มีระยะเวลาคราสนาน 7 นาที 20 วินาที
สุริยุปราคา 16 กรกฎาคม พ.ศ. 2729

สุริยุปราคาเต็มดวงจะเกิดขึ้นในวันที่ 16 กรกฎาคม พ.ศ. 2729 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร

สุริยุปราคาครั้งนี้เป็นสุริยุปราคาที่มีระยะเวลาคราสเต็มดวงยาวนานที่สุดในรอบหลายพันปี แนวคราสนั้นจะพาดผ่านตอนใต้ของหมู่เกาะกาลาปาโกส (โดยมีสุริยุปราคาเต็มดวงนาน 4 นาทีเกิดขึ้นที่ส่วนใต้สุดของเกาะเอสปาโญลา) ปลายเหนือสุดของประเทศเอกวาดอร์ (โดยมีสุริยุปราคาเต็มดวงนาน 3 นาที 26 วินาทีเกิดขึ้นบน) ตอนกลางของประเทศโคลัมเบีย (สุริยุปราคาเต็มดวงนาน 4 นาที 50 วินาทีเกิดขึ้นที่กรุงโบโกตา) ตอนกลางของประเทศเวเนซุเอลา และตอนเหนือของประเทศกายอานา (สุริยุปราคาเต็มดวงนาน 7 นาที 4 วินาทีเกิดขึ้นที่ตอนเหนือสุดของเมืองอันนารีกีนา)

สุริยุปราคาครั้งนี้เป็นสุริยุปราคาเต็มดวงที่ยาวนานที่สุดในช่วง 4000 ปีก่อนคริสตกาล จนถึงอย่างน้อยปี ค.ศ. 8000 (12,000 ปี) ด้วยระยะเวลาเต็มดวง 7 นาที 29 วินาที ปัจจัยอันก่อให้เกิดระยะเวลาคราสที่ยาวนานเช่นนี้ได้แก่

สุริยุปราคาเต็มดวงยาวนานที่สุดในประวัติศาสตร์ครั้งก่อนเกิดขึ้นเมื่อวันที่ 15 มิถุนายน 744 ปีก่อนคริสกาล มีระยะเวลา 7 นาที 28 วินาที โดยคราสยาวนานที่สุดในสหัสวรรษที่ 3 ตามทฤษฎีเท่าที่เป็นไปได้คือ 7 นาที 32 วินาที
Coradion

Coradion เป็นสกุลของปลาผีเสื้อในวงศ์ปลาผีเสื้อ เป็นปลาท้องถิ่นของมหาสมุทรอินเดียและมหาสมุทรแปซิฟิก
อูว์แอ็ส บีตาม

สหภาพกีฬาบีตาม () หรือ อูว์แอ็ส บีตาม () เป็นสโมสรฟุตบอลของประเทศกาบอง ตั้งอยู่ในเมืองบีตาม
อาแอ็ส ม็องกัสปอร์

สมาคมกีฬาม็องกัสปอร์ () หรือ อาแอ็ส ม็องกัสปอร์ () เป็นสโมสรฟุตบอลของกาบอง ตั้งอยู่ในเมืองมออ็องดา ก่อตั้งเมื่อ ค.ศ. 1962 และเล่นที่สนามกีฬาอ็องรี ซีลโวซ
นิลส์ เฮนริก สมิท

นิลส์ เฮนริก สมิท (Nils Henrik Smith; เกิดเมื่อวันที่ 17 สิงหาคม 1980 ในสตาวังเงร์) เป็นนักเขียนชาวนอร์เวย์

สมิทเติบโตขึ้นมาในบรีเนอ เขาศึกษาภาษาอังกฤษและวรรณคดีศึกษาที่มหาวิทยาลัยแบร์เกน ในช่วงปี ค.ศ. 2003–2004 เขาเรียนที่ Skrivekunst-akademiet i Hordaland

ในปี ค.ศ. 2007 เขาเปิดตัวครั้งแรกพร้อมกับนิยาย "Manhattan Skyline" ซึ่งได้รับรางวัล Tarjei Vesaas' debutantpris
ยุคสมัยวาร์กัส

ยุคสมัยวาร์กัส (ภาษาโปรตุเกส: Era Vargas; Brazilian Portuguese: ['ɛɾɐ 'vaɾgɐs]) เป็นยุคสมัยในประวัติศาสตร์ บราซิล ระหว่างค.ศ. 1930-1945, เมื่อประเทศปกครองด้วยระบอบเผด็จการนำโดยเกทูเลียว วาร์กัส
พฤฒาวิทยา

พฤฒาวิทยา () คือวิชาที่ศึกษาเกี่ยวกับแง่มุมของชีวิตชราภาพ ทั้งในด้านสังคม, วัฒนธรรม, จิตวิทยา, ปริชาน วิชานี้เป็นคนละแขนงกับเวชศาสตร์ผู้สูงอายุที่มุ่งเน้นแต่เพียงศึกษาด้านการรักษาดูแลผู้สูงวัยเท่านั้น แต่วิชาพฤฒาวิทยานั้นเน้นการศึกษาและปฏิบัติในทุกแง่มุมของชีวิตของผู้สูงวัย ทั้งด้านชีววิทยา พยาบาลศาสตร์, การแพทย์, อาชญาวิทยา, ทันตกรรม, งานสังคม, การบำบัดทางร่างกายและจิตใจ, จิตวิทยา, จิตเวช, สังคมวิทยา, เศรษฐศาสตร์, การเมือง, สถาปัตยกรรม, ภูมิศาสตร์, เภสัชกรรม, สาธารณสุข, ที่อยู่อาศัย และมานุษยวิทยา

กล่าวโดยสรุปคือ พฤฒาวิทยาเป็นวิชาที่ศึกษาว่าผู้สูงวัยใช้ชีวิตอย่างไร ในสภาพแวดล้อมแบบไหน มีความสนใจอะไร มีความรับรู้มากแค่ไหน ดูแลสุขภาพอย่างไร ใช้ยาอะไร ฐานะทางการเงินเป็นอย่างไร สังคมของเขาเป็นอย่างไร มีกระบวนการเปลี่ยนแปลงอย่างไรทั้งทางกายภาพและจิตใจ
แฮนด์ฮาร์ต

แฮนด์ฮาร์ต (; "หัวใจมือ") หรือ บิกฮาร์ต (big heart; "หัวใจใหญ่") เป็นรูปหัวใจซึ่งทำโดยใช้มือสองข้างโค้งงอประกบกัน เป็นท่าที่นิยมมากในหมู่วัยรุ่น ท่าดังกล่าวเกิดนิยมขึ้นเพราะนักดนตรี เช่น เทย์เลอร์ สวิฟต์ มักทำในระหว่างแสดงสด ปัจจุบัน ท่านี้ทำกันแพร่หลายในโลก และมักปรากฏในภาพถ่ายของทั้งผู้มีชื่อเสียงและบุคคลทั่วไป

ถ้าทำด้วยมือข้างเดียวโดยใช้นิ้วโป้งกับนิ้วชี้บิดทับกัน เรียก ฟิงเกอร์ฮาร์ต (finger heart; "หัวใจนิ้ว") หรือ มินิฮาร์ต (mini heart; "หัวใจเล็ก") เป็นท่าที่นิยมมากในหมู่ดาราเค-ป็อปและผู้ชื่นชอบดาราเค-ป็อป ท่านี้ยังแพร่หลายในเอเชียเพราะความโด่งดังของวัฒนธรรมเค-ป็อปและภาพยนตร์เกาหลี

ในเดือนกรกฎาคม ค.ศ. 2011 กูเกิลขอจดสิทธิบัตรในการให้ผู้ใช้กูเกิล กลาส (Google Glass) ทำท่าบิกฮาร์ตใส่สิ่งใด ๆ แล้วกูเกิล กลาส จะถ่ายภาพสิ่งนั้นพร้อมส่งภาพเข้าเครือข่ายสังคมในฐานะภาพที่บุคคลนั้น ๆ ชื่นชอบได้โดยอัตโนมัติ กลวิธีดังกล่าวเป็นการคิดค้นของเอ็นแกดเจ็ตทีม (Engadget team)
พระพุทธรัตนมงคลมหามุนี

พระพุทธรัตนมงคลมหามุนี หรือชื่อที่นิยมเรียกติดปากของคนในพื้นที่ว่า หลวงพ่อใหญ่ เป็นพระพุทธรูปปางประทานพรขนาดใหญ่ ประดิษฐานอยู่ ณ วัดบูรพาภิราม ตำบลในเมือง อำเภอเมือง จังหวัดร้อยเอ็ด จัดเป็นรูปปั้นที่สูงที่สุดเป็นอันดับที่ 2 ของประเทศไทย และ 27 ของโลก ด้วยความสูงจากพระเศรียร (ศีรษะ) ถึงพระบาท (เท้า) 59 ม. 20 ซม. หากรวมฐานประดิษฐานด้วยจะเป็น 67 ม. 75 ซม.

พระพุทธรูปองค์นี้นัเนก่อสร้างโดยพระราชปรีชาญาณมุนี (พุทธา สิริวุฑฺโฒ) 
อดีตเจ้าอาวาสวัดบูรพาภิรามรูปที่ 5 และอดีตเจ้าคณะจังหวัดร้อยเอ็ด (มหานิกาย) ใช้ระยะเวลาในการก่อสร้าง 8 ปี ใช้งบประมาณค่าก่อสร้างประมาณ 7,000,000 บาท สร้างด้วยคอนกรีตเสริมเหล็ก ติดกระเบื้องโมเสกสีเนื้อ

พระพุทธรูปองค์นี้กลายเป็นสัญลักษณ์สำคัญหนึ่งของจังหวัดร้อยเอ็ด ดังที่ปรากฏในคำขวัญจังหวัดว่า "เรืองนามพระสูงใหญ่": ""สิบเอ็ดประตูงาม เรืองนามพระสูงใหญ่ ผ้าไหมสาเกตุ บุญผะเหวดประเพณี มหาเจดีย์ไชยมงคลงามน่ายลบึงพระลานชัย เขตกว้างไกลทุ่งกุลา โลกลือชาข้าวหอมมะลิ""

พุทธลักษณะที่มีความสูงผิดสัดส่วนของพระพุทธรูปทั่วไปนั้นสันนิษฐานว่าออกแบบก่อสร้างโดยช่างท้องถิ่นที่สร้างด้วยแรงศรัทธาต่อพระพุทธศาสนามากกว่าความสวยงามขององค์พระที่ก่อสร้าง
สุริยุปราคา 21 สิงหาคม พ.ศ. 2103

สุริยุปราคาเต็มดวงเกิดขึ้นในวันที่ 21 สิงหาคม พ.ศ. 2103 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร

การพยากรณ์สุริยุปราคาครั้งนี้เป็นแรงบันดาลใจให้ทีโค บรา (ค.ศ. 1546–1601) สนใจในดาราศาสตร์ตอนอายุ 13 ปี

การประกาศการมาถึงของสุริยคราสครั้งนี้ในฝรั่งเศส ทำให้ชาวฝรั่งเศสจำนวนมากตกอยู่ในความหวั่นวิตก และต่อสู้กันเพื่อให้ได้อยู่ในแถวที่ห้องสารภาพผิด นักบวชในปารีสซึ่งตกอยู่ในความยุ่งยากลำบากพยายามที่จะสงบสติอารมณ์ของประชาชน โดยประกาศว่า เนื่องจากผู้คนจำนวนมากมารอเพื่อที่จะสารภาพผิด จึงตัดสินใจเลื่อนการเกิดสุริยคราสไปอีกสองสัปดาห์

คริสโตเฟอร์ คลาวีอุส ได้บันทึกไว้ใน "Sphaeram Ioannis de Sacro Bosco Commentarius" ซึ่งถูกตีพิมพ์ในปี ค.ศ. 1593 ว่า "ข้าพเจ้าจะขอกล่าวถึงคราสแห่งดวงอาทิตย์อันน่าประหลาดสองครั้ง ซึ่งเกิดขึ้นเมื่อไม่นานมานี้เอง ครั้งหนึ่งข้าพเจ้าสังเกตมันในช่วงกลางวันที่โคอิมบราในลูซิตาเนีย (โปรตุเกส) เมื่อปี 1559 [sic] โดยที่ดวงจันทร์อยู่ระหว่างสายตาของข้าพเจ้าและดวงอาทิตย์ ผลที่ตามมาคือมันบดบังดวงอาทิตย์ทั้งดวงเป็นระยะเวลานาน มันมืดจนบางวิถีทางนั้นยิ่งกว่าราตรีเสียอีก ไม่มีใครก้าวเท้าเดินไปไหน ดวงดาวปรากฏบนท้องฟ้า (น่าประหลาดที่ได้แลดูนัก) นกบินลงมาจากบนท้องฟ้าสู่พื้นดินด้วยความหวาดกลัวต่อความน่าสยดสยองของความมืดมิด"

สุริยุปราคาครั้งนี้เป็นส่วนหนึ่งของแซรอสดวงอาทิตย์ที่ 118
สุริยุปราคา 7 มีนาคม พ.ศ. 2141

สุริยุปราคาเต็มดวงเกิดขึ้นในวันที่ 7 มีนาคม พ.ศ. 2141 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร

สุริยุปราคาเต็มดวงเห็นได้ในสหราชอาณาจักร เป็นแนวทแยงจากคอร์นวอลล์ในตะวันตกเฉียงใต้ไปยังแอเบอร์ดีนในตะวันออกเฉียงเหนือของสกอตแลนด์

และยังถูกสังเกตโดยทีโค บราในประเทศเยอรมนีด้วย

สุริยุปราคาครั้งนี้เป็นส่วนหนึ่งของแซรอสดวงอาทิตย์ที่ 133
สุริยุปราคา 8 เมษายน พ.ศ. 2195

สุริยุปราคาเต็มดวงเกิดขึ้นในวันที่ 8 เมษายน พ.ศ. 2195 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร

ในแหล่งข้อมูลร่วมสมัยของบริติช วันที่ของสุริยุปราคาถูกบันทึกไว้ในรายการว่าเป็นวันที่ 29 มีนาคม ค.ศ. 1652 ตามวันที่แบบเก่าของเกรทบริเตน ซึ่งยังไม่ได้รับเอาปฏิทินเกรโกเรียนมาใช้ในเวลานั้น นักเขียนในศตวรรษที่ 19 ได้ปรับวันที่ไปเป็นวันที่ 24 มีนาคม ค.ศ. 1652 เพื่อให้ตรงกับวันจันทร์ แนวของคราสพาดผ่านสหราชอาณาจักร และชายฝั่งด้านตะวันตกของประเทศนอร์เวย์

ดร.จอห์น เวเบิร์ตได้สังเกตสุริยคราสครั้งนี้จากเมืองแคริกเฟอร์กัสบนเกาะไอร์แลนด์ โดยบันทึกข้อความไว้เป็นภาษาละตินว่า:

เนื่องจากอุปราคาครั้งนี้เกิดขึ้นในวันจันทร์ ทำให้วันนั้นกลายเป็นที่รู้จักในฐานะวันจันทร์มืด

สุริยุปราคาครั้งนี้เป็นส่วนหนึ่งของแซรอสดวงอาทิตย์ที่ 133
สุริยุปราคา 12 สิงหาคม พ.ศ. 2197

สุริยุปราคาเต็มดวงเกิดขึ้นในวันที่ 12 สิงหาคม พ.ศ. 2197 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร

อุปราคานี้เกิดขึ้นระหว่างยุทธการที่ชโกลฟ (พ.ศ. 2197)

สุริยุปราคาครั้งนี้เป็นส่วนหนึ่งของแซรอสดวงอาทิตย์ที่ 120
สนามกีฬามักซีมีร์

สนามกีฬามักซีมีร์ () เป็นสนามฟุตบอลในเมืองซาเกร็บ ประเทศโครเอเชีย เปิดในเดือนพฤษภาคม ค.ศ. 1912 สำหรับสโมสรกีฬาท้องถิ่นฮัชก์ (HAŠK) ปัจจุบันเป็นที่ตั้งของทั้งสโมสรฟุตบอลดีนาโมซาเกร็บและเอนคา ลอคอมอทีวา ตั้งแต่ ค.ศ. 1990 ฟุตบอลทีมชาติโครเอเชียได้ใช้สนามกีฬานี้เป็นสนามกีฬาแห่งชาติสำหรับการแข่งขันระดับชาติ
ลูกหมูสามตัว

ลูกหมูสามตัว () เป็นนิทานเกี่ยวกับหมูสามตัวที่สร้างด้วยวัสดุที่แตกต่างกัน หมาป่าใจร้ายได้เป่าบ้านของหมูสองตัวแรกซึ่งทำจากฟางและไม้ตามลำดับจนพัง แต่ไม่สามารถทำลายบ้านของหมูตัวที่สามที่ทำจากอิฐได้ รูปแบบตีพิมพ์ของนิทานมีในราวคริสต์ทศวรรษ 1840 แต่ตัวเรื่องราวของนิทานนั้นคาดว่าจะเก่าแก่กว่านั้น วลีที่ปรากฏในนิทานและคติที่แฝงไว้ในเรื่องได้กลายเป็นสิ่งที่ปลูกฝังอยู่ในวัฒนธรรมตะวันตก "ลูกหมูสามตัว"ได้รับการสร้างสรรค์ใหม่หรือดัดแปลงในหลากหลายรูปแบบเป็นเวลาหลายปี บางรูปแบบได้ให้หมาป่าเป็นตัวละครที่ใจดีก็มี "ลูกหมูสามตัว"จัดเป็นนิทานประเภท B124 ตามระบบจัดจำแนก Aarne–Thompson

"ลูกหมูสามตัว" ถูกบรรจุเป็นนิทานใน "The Nursery Rhymes of England" (London and New York, c.1886), โดย เจมส์ ฮอลลี่เวลล์-ฟิลลิปส์ ส่วนนิทานในรูปแบบที่เป็นที่รู้จักปรากฏใน "English Fairy Tales" โดย โจเซฟ จาคอบส์ ตีพิมพ์ครั้งแรกเมื่อวันที่ 19 มิถุนายน ค.ศ. 1890 และได้อ้างอิงฮอลลี่เวลล์ว่าเป็นต้นเรื่อง

นิทานเริ่มเรื่องที่ลูกหมูสามตัวถูกแม่หมูส่งออกไปเผชิญโลกภายนอก ลูกหมูตัวแรกสร้างบ้านทีทำจากฟาง แต่หมาป่าได้เป่าบ้านจนพังแล้วกินลูกหมู ลูกหมูตัวที่สองสร้างบ้านที่ทำจากไม้ซึ่งก็ถูกหมาป่าเป่าจนพังเช่นกัน แล้วลูกหมูตัวที่สองก็ถูกกินเช่นกัน การสนทนาโต้ตอบระหว่างหมาและลูกหมูเป็นวลีที่มีชื่อเสียง ความว่า:

ลูกหมูตัวที่สามสร้างบ้านที่ทำจากอิฐ หมาป่าพยายามเป่าบ้านให้พังแต่ไม่สำเร็จ จึงพยายามหลอกให้หมูออกจากบ้านโดยบอกจะขอพบในสถานที่ต่างๆแต่ก็ถูกรู้ทันทุกครั้ง ท้ายที่สุดหมาป่าจึงเข้าไปในบ้านโดยลงมาทางปล่องไฟ จึงตกลงไปหม้อน้ำเดือดที่ลูกหมูเตรียมไว้ ลูกหมูปิดฝาหม้อ จากนั้นจึงปรุงหมาป่ามากินเป็นอาหาร ในนิทานบางรูปแบบลูกหมูตัวที่หนึ่งและตัวที่สองไม่ได้ถูกหมาป่ากินหลังจากพังบ้าน แต่ได้หนีมาหลบภัยที่บ้านของลูกหมูตัวที่สาม และเมื่อหมาป่าเข้ามาทางปล่องไฟจะถูกต้มจนตายเหมือนนิทานดั้งเดิม หรืออาจจะวิ่งหนีไปแล้วไม่กลับมากินลูกหมูสามตัวอีกเลย ซึ่งลูกหมูทั้งสามตัวรอดชีวิตในทั้งสองกรณี
ศาลพระลักษมี เกษรวิลเลจ

ศาลพระลักษมี เกษรวิลเลจ () เป็นศาลของพระลักษมีตั้งอยู่บนดาดฟ้าชั้น 4 ของเกษรวิลเลจ ตั้งแต่ปี พ.ศ. 2539 เป็นหนึ่งในศาลฯ ในบริเวณสี่แยกราชประสงค์ ถนนราชดำริ แขวงลุมพินี เขตปทุมวัน กรุงเทพมหานคร นอกจากนี้บนดาดฟ้าเดียวกันของห้างยังประดิษฐานศาลท้าวจตุโลกบาลเช่นกัน

ลักษณะของเทวรูปมาจากครั้นการกวนเกษียรสมุทรเพื่อทำน้ำอมฤต ขณะพระลักษมีเสด็จขึ้นมาประทับนั่งในดอกบัวและพระหัตถ์ถือดอกบัว เทวรูปและศาลองค์นี้เชื่อว่าสร้างขึ้นด้วยประสงค์ของเจ้าของห้างที่เป็นสตรี จึงให้สร้างศาลเทวรูปที่เป็นองค์เทพสตรี ซึ่งเป็นที่ถกเถียงกันว่าในตอนแรกมีประสงค์ให้สร้างศาลพระอุมา แต่ด้วยความเข้าใจคาดเคลื่อนจึงเป็นศาลพระลักษมีจนถึงปัจุบัน
Bacillus subtilis

Bacillus subtilis เป็นแบคทีเรียกรัมบวกคะตะเลสบวก พบในดินและทางเดินอาหารของสัตว์เคี้ยวเอื้องและมนุษย์ เป็นสมาชิกของสกุล "Bacillus" เป็นรูปแท่งและสามารถสร้าง endospore ที่ทนทานและป้องกันได้ดี ทำให้สามารถทนต่อสภาพแวดล้อมที่ร้ายแรงได้ ในสมัยก่อนได้รับการจัดอันดับเป็น obligate aerobe แม้ว่ามีหลักฐานว่าเป็น anaerobe facultative "Bacillus subtilis" ถือได้ว่าเป็นแบคทีเรียกรัมบวกที่ได้รับการศึกษามากที่สุด และมักใช้เป็นสิ่งมีชีวิตรต้นแบบเพื่อศึกษาการจำลองแบบของโครโมโซมของแบคทีเรียและความแตกต่างของเซลล์ เป็นหนึ่งในแบคทีเรียที่สำคัญในการผลิตเอนไซม์และใช้ในระดับอุตสาหกรรมโดยบริษัทด้านเทคโนโลยีชีวภาพ
กว่างโจว ชาร์จ

กว่างโจว ชาร์จ ( "กว่างโจว ชงเฟิงตุ้ย" ) เป็นทีมกีฬาอีสปอร์ตโอเวอร์วอตช์สัญชาติจีน มีฐานอยู่ที่นครกว่างโจว ประเทศจีน ทีมนี้เป็นสมาชิกของโอเวอร์วอตช์ลีก และลงแข่งขันในดีวีชันแปซิฟิก บริหารงานโดยจง ไน่ชง ผู้ก่อตั้งและกรรมการบริหารของกลุ่มเหนิงชิง
ฟลาวเวอร์ออฟสกอตแลนด์

"ฟลาวเวอร์ออฟสกอตแลนด์" ( , , ) แปลความได้ว่า "ดอกไม้แห่งสกอตแลนด์" เป็นเพลงชาติประจำภูมิภาคของสกอตแลนด์. เพลงนี้มีการบรรเลงเป็นประจำก่อนเริ่มการแข่งขันกีฬาในระดับนานาชาติ และ ในพิธีการมอบเหรียญรางวัลในการแข่งขันกีฬาเครือจักรภพเพื่อเป็นเครื่องหมายของดินแดน นับได้ว่า "ฟลาวเวอร์ออฟสกอตแลนด์" มีสถานะเป็นเพลงชาติอย่างไม่เป็นทางการ โดยพฤตินัย ยังมีเพลงที่มีความสำคัญ และ มีประวัติความเป็นมาที่เกี่ยวข้องกันได้แก่ "Scots Wha Hae", และ "สกอตแลนด์เดอะเบรฟ". 
รอย วิลเลียมสัน นักดนตรีพื้นเมือง the Corries เป็นผู้ประพันธ์บทร้อง และ เรียบเรียงทำนองทั้งหมด. เนื้อร้องกล่าวถึงชัยชนะของชาวสกอต, ต่อ โรเบิร์ตแห่งบรูซ มีชัยเหนือ พระเจ้าเอ็ดเวิร์ดที่ 2แห่งอังกฤษ ในศึกบานนอคเบิร์น ค.ศ. 1314.
ใจบัว ฮิดดิง

ใจบัว ฮิดดิง นักแสดงชาวไทยสังกัด ช่อง 7 
ชื่อเล่น เอ-ใจบัว เกิดเมื่อวันที่ 15 มกราคม พ.ศ. 2539 เป็นคน อำเภอเกาะสมุย จังหวัดสุราษฎร์ธานี เป็นคนเชื้อชาติ ไทย ฮอลแลนด์ และ สัญชาติ ไทย การศึกษา มหาวิทยาลัยกรุงเทพ คณะมนุษย์ศาสตร์ภาษาอังกฤษ เริ่มเข้าวงการบันเทิง โดยมีเอ ศุภชัย ศรีวิจิตร พาไปแคสติ้ง ที่สถานี ช่อง 7 และเซ็นต์สัญญากับทางสถานี ช่อง 7 มีผลงานแรกละคร สกาวเดือน บทบาท หญิงเนตร 
ทำให้แฟนละครรู้จักกับบทบาทและตัวละครนี้มากขึ้นเรื่อยๆจนมีผลงานละครตีอเนื่อง
พระเจ้าอัลฟอนโซที่ 8 แห่งกัสติยา

พระเจ้าอัลฟอนโซที่ 8 () เป็นกษัตริย์แห่งราชอาณาจักรกัสติยาตั้งแต่ปี ค.ศ. 1158 จนสิ้นพระชนม์ในปี ค.ศ. 1214 และเป็นกษัตริย์แห่งโตเลโด พระองค์เป็นที่จดจำที่สุดจากบทบาทในเรกองกิสตาและการล่มสลายของอาณาจักรกาหลิบอัลโมฮัด

อัลฟอนโซเป็นพระโอรสของพระเจ้าซันโชที่ 3 แห่งกัสติยาและบลังกาแห่งนาวาร์ เสด็จพระราชสมภพในโซเรียเมื่อวันที่ 11 พฤศจิกายน ค.ศ. 1155 พระองค์ทรงได้รับการตั้งชื่อตามพระอัยกาคือ พระเจ้าอัลฟอนโซที่ 7 แห่งเลออนและกัสติยา ผู้ทรงแบ่งราชอาณาจักรระหว่างพระโอรส ซึ่งก่อให้เกิดความขัดแย้งภายในราชวงศ์ จนกระทั่งอาณาจักรถูกรวมเป็นหนึ่งอีกครั้งโดยพระเจ้าเฟร์นันโดที่ 3 แห่งกัสติยา (พระนัดดาของพระเจ้าอัลฟอนโซที่ 8)

ต้นชีวิตของพระองค์คล้ายคลึงกับของกษัตริย์ยุคกลางพระองค์อื่น ๆ พระบิดาของพระองค์สิ้นพระชนม์ในปี ค.ศ. 1158 พระองค์ทรงได้รับการประกาศให้เป็นกษัตริย์ตอนพระชนมายุเพียง 2 พรรษา พระเจ้าอัลฟอนโซถูกขุนนางที่อยู่เหนือการควบคุมมองว่าเป็นกษัตริย์แต่เพียงในนาม กัสติยาจึงตกสู่ความขัดแย้งระหว่างตระกูลขุนนางหลายตระกูลที่แย่งกันขึ้นมาเป็นผู้สำเร็จราชการแผ่นดิน สมาชิกในครัวเรือนของพระองค์พาพระองค์ที่ยังแบเบาะไปที่ฐานที่มั่นซานเอสเตบันเดกอร์มัซ ช่วยให้พระองค์รอดพ้นจากเงื้อมมือของฝ่ายต่าง ๆ ที่ขับเคี่ยวกัน ตระกูลขุนนางลาราและตระกูลขุนนางกัสโตรต่างอ้างตนเป็นผู้สำเร็จราชการแผ่นดิน เช่นเดียวกับพระปิตุลาของทารกน้อย พระเจ้าเฟร์นันดูที่ 2 แห่งเลออน ในปี ค.ศ. 1160 กัสโตรกับลาราเจอกันที่สมรภูมิโลเบรกัลซึ่งกัสโตรได้รับชัยชนะ แต่การพิทักษ์อัลฟอนโซและการสำเร็จราชการแผ่นดินตกเป็นของมันริเก เปเรซ เด ลารา

อัลฟอนโซถูกส่งไปอยู่ในการดูแลของอาบิลา หมู่บ้านที่จงรักภักดี เมื่อพระชนมายุ 15 พรรษา พระองค์เริ่มการกอบกู้อาณาจักรกลับคืนมา ทรงเอาเมืองหลวงโตเลโดคืนมาจากเงื้อมมือของตระกูลลาราได้

ระหว่างสำเร็จราชการแผ่นดิน พระปิตุลาของพระองค์ พระเจ้าซันโชที่ 6 แห่งนาวาร์อาศัยความอลหม่านและความเยาว์วัยของกษัตริย์ช่วงชิงดินแดนที่ติดพรมแดนมา หนึ่งในนั้นคือพื้นที่ส่วนใหญ่ของลาริโอฆา ในปี ค.ศ. 1170 อัลฟอนโซส่งราชทูตไปหาพระเจ้าเฮนรีที่ 2 แห่งอังกฤษและอาลีเยนอร์แห่งอากีแตนที่บอร์โดเพื่อขอแต่งงานกับพระธิดาของทั้งคู่ เอเลนอร์ สนธิสัญญาแต่งงานช่วยให้อัลฟอนโซได้พันธมิตรผู้ทรงอำนาจมาต่อกรกับพระปิตุลา ในปี ค.ศ. 1176 อัลฟอนโซขอให้พระสสุระตัดสินชี้ขาดเรื่องอาณาเขตชายแดนที่เป็นข้อพิพาท อัลฟอนโซได้ดินแดนที่ถูกพรากเอาไปส่วนใหญ่กลับคืนมาโดยแลกกับเงินชดเชยก้อนโต

ในปี ค.ศ. 1200 พระอนุชาของพระมเหสี พระเจ้าจอห์น ขึ้นครองบัลลังก์อังกฤษ อัลฟอนโซเริ่มการอ้างสิทธิ์ในกัสกอญโดยอ้างว่าเป็นส่วนหนึ่งในสินสอดของเอเลนอร์ แม้จะไม่มีข้อความใดสนธิสัญญาแต่งงานระบุถึงเรื่องนี้ ในปี ค.ศ. 1205 พระองค์รุกรานกัสกอญ ปี ค.ศ. 1208 ทรงล้มเลิกการอ้างสิทธิ์ แม้ทายาทของพระองค์จะกลับมาอ้างสิทธิ์อีกครั้งในรุ่นต่อมา

อัลฟอนโซกับเอเลนอร์แห่งอังกฤษมีพระโอรสธิดาสิบสองคน คือ
ฟุตบอลโลกหญิง 2019 กลุ่มเอ

ฟุตบอลโลกหญิง 2019 กลุ่มเอ จะแข่งขันระหว่างวันที่ 7 ถึง 17 มิถุนายน พ.ศ. 2562 โดยในกลุ่มนี้ประกอบด้วยฝรั่งเศส (เจ้าภาพ) เกาหลีใต้ นอร์เวย์ และไนจีเรีย. สองอันดับแรกจะได้ผ่านเข้าสู่รอบ 16 ทีมสุดท้าย และถ้าอันดับที่สามทำผลงานได้ดีเป็น 4 อันดับแรกจะได้ผ่านเข้ารอบด้วยเช่นกัน

Notes
เวลาที่แสดงเป็นเวลาออมแสงยุโรปกลาง () ซึ่งช้ากว่าประเทศไทย 5 ชั่วโมง
ฟุตบอลโลกหญิง 2019 กลุ่มบี

ฟุตบอลโลกหญิง 2019 กลุ่มบี จะแข่งขันระหว่างวันที่ 8 ถึง 17 มิถุนายน พ.ศ. 2562 โดยในกลุ่มนี้ประกอบด้วยเยอรมนี จีน สเปน และแอฟริกาใต้ สองอันดับแรกจะได้ผ่านเข้าสู่รอบ 16 ทีมสุดท้าย และถ้าอันดับที่สามทำผลงานได้ดีเป็น 4 อันดับแรกจะได้ผ่านเข้ารอบด้วยเช่นกัน

Notes
เวลาที่แสดงเป็นเวลาออมแสงยุโรปกลาง () ซึ่งช้ากว่าประเทศไทย 5 ชั่วโมง
อึมวันซา

อึมวันซา (Mwanza) เป็นหนึ่งในเมืองที่ใหญ่ที่สุดของประเทศแทนซาเนียและตั้งอยู่ทางตอนเหนือของประเทศบนชายฝั่งด้านใต้ของทะเลสาบวิกตอเรีย เมืองนี้อยู่เหนือระดับน้ำทะเล 140 เมตร และเป็นสำนักงานบริหารของภูมิภาคอึมวันซา อึมวันซามีรถไฟเชื่อมกับ ดาร์-เอส-ซาลาม และ โดโดมา เมืองนี้เป็นศูนย์กลางที่สำคัญสำหรับการค้ากับเคนยาและยูกันดา
ฟุตบอลโลกหญิง 2019 กลุ่มซี

ฟุตบอลโลกหญิง 2019 กลุ่มซี จะแข่งขันระหว่างวันที่ 9 ถึง 18 มิถุนายน พ.ศ. 2562 โดยในกลุ่มนี้ประกอบด้วยออสเตรเลีย อิตาลี บราซิล และจาเมกา สองอันดับแรกจะได้ผ่านเข้าสู่รอบ 16 ทีมสุดท้าย และถ้าอันดับที่สามทำผลงานได้ดีเป็น 4 อันดับแรกจะได้ผ่านเข้ารอบด้วยเช่นกัน

Notes
เวลาที่แสดงเป็นเวลาออมแสงยุโรปกลาง () ซึ่งช้ากว่าประเทศไทย 5 ชั่วโมง
ฟุตบอลโลกหญิง 2019 กลุ่มดี

ฟุตบอลโลกหญิง 2019 กลุ่มดี จะแข่งขันระหว่างวันที่ 9 ถึง 19 มิถุนายน พ.ศ. 2562 โดยในกลุ่มนี้ประกอบด้วยอังกฤษ สกอตแลนด์ อาร์เจนตินา และญี่ปุ่น สองอันดับแรกจะได้ผ่านเข้าสู่รอบ 16 ทีมสุดท้าย และถ้าอันดับที่สามทำผลงานได้ดีเป็น 4 อันดับแรกจะได้ผ่านเข้ารอบด้วยเช่นกัน

Notes
เวลาที่แสดงเป็นเวลาออมแสงยุโรปกลาง () ซึ่งช้ากว่าประเทศไทย 5 ชั่วโมง
พ่อตาปืนโต ตอน หลานข้าใครอย่าแตะ

พ่อตาปืนโต ตอน หลานข้าใครอย่าแตะ เป็นละครโทรทัศน์แนวแอ็คชั่น คอมเมดี้ บทประพันธ์ ดรรชนี วิหคเหิรลม บทโทรทัศน์ วิหคเหริลม ผลิตโดย บริษัท โกลด์ ซีพีจี เอ็นเตอร์เทนเม้นท์ จำกัด กำกับการแสดงโดย ฉลอง ภักดีวิจิตร นำแสดงโดย จิณณะ นวรัตน์ ศรัณย่า ชุณหศาสตร์ วินัย ไกรบุตร พรหมพิริยะ ทองพุทธรักษ์ ปภาวดี ชาญสมอน กมลวรรณ ศรีวิไล ณัฐพล ไรยะวงศ์ ศรุต วิจิตรานนท์ ญาดา เทพนม ชัชฎาภรณ์ ธนันทา ศุภวัฒน์ อ่ำประสิทธิ์ อัญษนา บุรานันท์ และการพลิกบทบาทของ อาร์ต ศุภวัฒน์ อ่ำประสิทธิ์ ที่สลัดคราบพระเอกในอดึต มารับบทร้ายอย่างเต็มตัวเป็นครั้งแรก ร่วมด้วยนักแสดงสมทบชื่อดังอีกมากมาย ออกอากาศทาง ช่อง 7 เอชดี ทุกวันจันทร์-พฤหัสบดี เวลา 18.50 น. และวันศุกร์ เวลา 18.30 น. เริ่มวันพฤหัสบดี ที่ 20 ธันวาคม พ.ศ. 2561 ต่อจากละคร ไฮโซสะออน

พ่อตาปืนโต ตอน 'หลานข้าใครอย่าแตะ' เป็นภาคต่อจากละครเรื่อง พ่อตาปืนโต ออกอากาศทาง ช่อง 7 ในปี พ.ศ. 2555 ฝีมือการสร้างและกำกับของ ฉลอง ภักดีวิจิตร ที่สร้างเรตติ้งสูงจนทำให้ช่อง 7 ต้องสั่งให้เพิ่มตอน นำแสดงโดย ธนา สุทธิกมล จีระนันท์ มะโนแจ่ม วินัย ไกรบุตร สุรศักดิ์ โชติทินวัฒน์ ธัญสินี พรมสุทธิ์ จตุรวิทย์ คชน่วม อธิชนัน ศรีเสวก และนักแสดงอีกคับคั่ง ผลิตโดยบริษัท บางกอก ออดิโอ วิชั่น จำกัด
อูร์รากาแห่งกัสติยา พระราชินีแห่งโปรตุเกส

อูร์รากาแห่งกัสติยา () เป็นพระธิดาของพระเจ้าอัลฟอนโซที่ 8 แห่งกัสติยา กับเอเลนอร์แห่งอังกฤษ มีพระอัยกาและพระอัยกีทางฝั่งมารดาคือพระเจ้าเฮนรีที่ 2 แห่งอังกฤษและอาลีเยนอร์แห่งอากีแตน

อูร์รากาเสด็จพระราชสมภพเมื่อ ค.ศ. 1186 หรือไม่ก็ 28 พฤษภาคม ค.ศ. 1187 เดิมถูกหมายตาให้เป็นเจ้าสาวของพระเจ้าหลุยส์ที่ 8 แห่งฝรั่งเศส แต่เอเลนอร์ไม่โปรดชื่อของพระองค์ (อูร์รากาในภาษากัสติยาแปลว่านกสาลิกาปากดำ) และโปรดชื่อของบลังกา (พระขนิษฐาของอูร์รากา) มากกว่า

ในปี ค.ศ. 1206 อูร์รากาอภิเษกสมรสกับเจ้าชายอาฟงซูที่ 2 แห่งโปรตุเกส ซึ่งมีพระชนมายุ 21 พรรษา และขณะนั้นเป็น "อินฟันเต" หรือทายาทในบัลลังก์

ในปี ค.ศ. 1212 พระสวามีของพระองค์ขึ้นเป็นกษัตริย์และพระองค์กลายเป็นพระราชินี พระเจ้าอาฟงซูที่ 2 ระบุไว้ในพินัยกรรมของพระองค์ในปี ค.ศ. 1214 ให้อูร์รากาเป็นผู้สำเร็จราชการแผ่นดินของทายาทของพระองค์ หากพระองค์สิ้นพระชนม์ก่อนพระราชินี ทว่าอูร์รากาสิ้นพระชนม์ก่อนพระองค์ตั้งแต่ยังสาวในวันที่ 3 พฤศจิกายน ค.ศ. 1220 พระศพของอูร์รากาถูกฝังที่อารามอัลกูบาซา
เลโอนอร์แห่งกัสติยา

เลโอนอร์แห่งกัสติยา () เป็นพระธิดาของพระเจ้าอัลฟอนโซที่ 8 แห่งกัสติยากับเอเลนอร์แห่งอังกฤษ ทรงเป็นพระราชินีคู่สมรสแห่งอารากอนจากการถูกจับแต่งงานกับพระเจ้าไชเมที่ 1 แห่งอารากอน

พระมารดาของพระองค์เป็นพระธิดาของพระเจ้าเฮนรีที่ 2 แห่งอังกฤษกับอาลีเยนอร์แห่งอากีแตน พระเชษฐภคินีของเลโอนอร์ เบเรงเกลาขึ้นเป็นพระราชินีแห่งกัสติยาเนื่องจากพระอนุชา พระเจ้าเอนริเกที่ 1 แห่งกัสติยา สิ้นพระชนม์โดยไร้ทายาท เบเรงเกลาที่เป็นพระธิดาคนโตจึงได้สืบทอดต่อ พระเชษฐภคินีอีกคนของพระองค์ บลังกา กลายเป็นพระราชินีแห่งฝรั่งเศสจากการอภิเษกสมรสกับพระเจ้าหลุยส์ที่ 8 แห่งฝรั่งเศส

เลโอนอร์เสด็จพระราชสมภพในปี ค.ศ. 1200 ในปี ค.ศ. 1221 ที่อาเกรดา เลโอนอร์อภิเษกสมรสกับพระเจ้าไชเมที่ 1 แห่งอารากอน พระองค์พระชนมายุ 19 พรรษา ส่วนเจ้าบ่าวพระชนมายุ 14 พรรษา ตลอดหกปีต่อมาของการครองราชย์ของพระเจ้าไชเมเต็มไปด้วยการก่อกบฏของกลุ่มขุนนาง ทั้งคู่แต่งงานกันตามเงื่อนไขในสนธิสัญญาสันติภาพอัลกาลาเมื่อวันที่ 31 มีนาคม ค.ศ. 1227 ที่กลุ่มขุนนางทำกับกษัตริย์ การแต่งงานจึงเป็นการอภิเษกสมรสทางการเมืองไม่ใช่เพราะความรัก

การแต่งงานให้กำเนิดพระโอรสหนึ่งคน คือ

เมื่อการแต่งงานถูกประกาศเป็นโมฆะในปี ค.ศ. 1230 ข้อตกลงหย่าร้างไม่อนุญาตให้พระองค์สมรสใหม่ อัลฟอนโซได้รับการประกาศให้เป็นพระโอรสตามกฎหมาย แต่ก็สิ้นพระชนม์ก่อนพระบิดา ส่งผลให้พระอนุชาต่างมารดาที่เป็นพระโอรสของวีโอล็อนต์แห่งฮังการี (พระมเหสีคนที่สองของพระเจ้าไชเม) สืบทอดต่ออาณาจักรของพระเจ้าเจมส์เมื่อพระองค์สิ้นพระชนม์

หลังจบชีวิตการแต่งงาน เลโอนอร์บวชเป็นแม่ชี พระองค์ไปอยู่ที่อารามซานตามาริอาลาเรอัลเดลัสอูเอลกัสเพื่อสมทบกับเบเรงเกลา พระเชษฐภคินีที่ได้เกษียณตัวจากการปกครองกัสติยาและเลออน และกอนส์ตันซา พระขนิษฐาที่เป็นแม่ชีที่อารามดังกล่าวมานานแล้ว สามพี่น้องสิ้นพระชนม์ที่นั่น กอนส์ตันซาสิ้นพระชนม์ในปี ค.ศ. 1243 เลโอนอร์สิ้นพระชนม์ในปี ค.ศ. 1244 ส่วนเบเรงเกลาสิ้นพระชนม์ในปี ค.ศ. 1246 ร่างของทั้งสามได้รับการฝังในอาราม
คอนเสิร์ต ธงไชย แฟนซี แฟนซน

คอนเสิร์ต ธงไชย แฟนซี แฟนซน เป็นคอนเสิร์ตของ ธงไชย แมคอินไตย์ จัดขึ้นในปี พ.ศ. 2552 โดยแสดงที่ อิมแพ็ค เมืองทองธานี เต็มความจุ 4 รอบ 40,000 ผู้ชม เป็นคอนเสิร์ตฉลองครบรอบ 25 ปี GMM Grammy ระหว่างวันที่ 30 - 31 กรกฏาคม , 1 - 2 สิงหาคม 2552 วีซีดีและดีวีดีคอนเสิร์ตวางจำหน่ายเมื่อวันที่ 13 ตุลาคม 2552
สำหรับบทเพลงในคอนเสิร์ต